Հանդիպման սկզբում մարզպետը ծանոթացավ մրցանակակիր երեխաների հետ: Աշտարակի Պերճ Պռոշյանի անվան թիվ 3 հիմնական դպրոցի աշակերտուհի Լիլիթ Մկրտչյանը ,,Ընթերցման օլիմպիադա-2018,, հանրապետական մրցույթում զբաղեցրել է առաջին տեղը: Սասունիկի միջնակարգ դպրոցի աշակերտուհի Ամալյա Ղազարյանը եւ Աղձքի միջնակարգ դպրոցի աշակերտուհի Լենա Գրիգորյանը մասնակցել են Մայիսյան հերոսամարտերի եւ Հայաստանի Հանրապետության հիմնադրման 100 ամյակին նվիրված ,,Սարդարապատից Արցախ,, խորագրով նկարչական մրցույթին եւ արժանացել խրախուսական մրցանակների: Իսկ Աղձքի դպրոցի աշակերտ Հենրիկ Գեւորգյանը Հունգարիայում կայացած պատանիների հունահռոմեական ըմբշամարտի մրցույթում զբաղեցրել է պատվավոր 3-րդ հորիզոնականը: